62020TO0446(01)_INF
Rješenje Općeg suda (osmo prošireno vijeće) od 14. svibnja 2025. – Confédération nationale du Crédit mutuel i dr./SRB (Ex ante doprinosi za 2020.)
(predmet T-446/20)
„Ekonomska i monetarna unija – Bankovna unija – Jedinstveni sanacijski mehanizam za kreditne institucije i određena investicijska društva (SRM) – Jedinstveni fond za sanaciju (SRF) – Odluka SRB-a o izračunu ex ante doprinosa za 2020. – Članak 70. stavak 2. Uredbe (EU) br. 806/2014 – Očito osnovana tužba – Vremensko ograničenje učinaka rješenja”
1.
Tužba za poništenje – Tužba protiv odluke – Prešutno povlačenje pobijane odluke tijekom postupka – Povlačenje koje proizvodi učinke jednake učincima poništavajuće presude – Tužba koja je postala bespredmetna – Obustava postupka
(čl. 263. UFEU-a)
(t. 20.)
2.
Sudski postupak – Tužbeni zahtjev – Prilagodba tijekom postupka – Odluka kojom se tijekom postupka mijenja pobijana odluka – Prilagodba prvotnih zahtjeva i razloga – Dopuštenost – Pretpostavke
(Poslovnik Općeg suda, čl. 86.)
(t. 24.-26.)
3.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa SRF-u utvrđena kao 12,5 % konačne ciljne razine – Područje primjene – Primjena tijekom početnog razdoblja
(Uredba br. 806/2014 Europskog parlamenta i Vijeća, čl. 70. st. 2. prvi i četvrti podst.)
(t. 47.)
4.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa SRF-u utvrđena kao 12,5 % konačne ciljne razine – Doseg – Nepremašivanje te gornje granice od strane Jedinstvenog sanacijskog odbora (SRB) – Kriteriji za ocjenu – Dinamični pristup u pogledu konačne ciljne razine
(Uredba br. 806/2014 Europskog parlamenta i Vijeća, čl. 69. st. 1. i čl. 70. st. 2. prvi i četvrti podst.)
(t. 48.)
Izreka
1.
Odluka SRB/ES/2022/80 Jedinstvenog sanacijskog odbora (SRB) od 7. prosinca 2022. o izračunu ex ante doprinosa za 2020. u Jedinstveni fond za sanaciju (SRF) poništava se u dijelu koji se odnosi na Confédération nationale du Crédit mutuel i druge tužitelje čija se imena nalaze u prilogu.
2.
Učinci Odluke SRB/ES/2022/80 u dijelu u kojem se ona odnosi na Confédération nationale du Crédit mutuel i druge tužitelje čija se imena nalaze u prilogu održavaju se na snazi sve dok SRB ne poduzme potrebne mjere kako bi postupio u skladu s ovim rješenjem, i to u razumnom roku koji ne može biti dulji od šest mjeseci računajući od dana pravomoćnosti ovog rješenja.
3.
SRB će snositi, osim vlastitih troškova, i troškove društva Confédération nationale du Crédit mutuel i drugih tužitelja čija se imena nalaze u prilogu.
4.
Europski parlament, Vijeće Europske unije i Europska komisija snosit će vlastite troškove.